A4-0062/95

Πρόταση οδηγίας του Συμβουλίου σχετικά με τις στατιστικές για τις θαλάσσιες μεταφορές εμπορευμάτων και επιβατών (COM(94)0275 - C4-0239/94 - 94/0159(CΝS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 29)

Πρώτη αιτιολογική αναφορά

>Αρχικό κείμενο>

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,

>Κείμενο μετά την ψηφοφορία στο ΕΚ>

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 75 και 213,

(Τροπολογία 2)

Πρώτη αιτιολογική σκέψη

>Αρχικό κείμενο>

ότι για να εκπληρώσει τα καθήκοντα που της έχουν ανατεθεί στο πλαίσιο της κοινοτικής ναυτιλιακής πολιτικής, η Επιτροπή πρέπει να διαθέτει συγκρίσιμες, αξιόπιστες συγχρονισμένες και τακτικές στατιστικές για το εύρος και την ανάπτυξη των θαλασσίων μεταφορών εμπορευμάτων και επιβατών προς και από την Κοινότητα, μεταξύ των κρατών μελών, καθώς και εντός των κρατών μελών[semigr ]

>Κείμενο μετά την ψηφοφορία στο ΕΚ>

ότι για να εκπληρώσουν τα καθήκοντα που τους έχουν ανατεθεί στο πλαίσιο της κοινοτικής ναυτιλιακής πολιτικής, τα κοινοτικά όργανα, οι εθνικές, περιφερειακές και τοπικές διοικήσεις, οι διεθνείς οργανισμοί, οι οικονομικοί φορείς και τα ιδρύματα ερευνών πρέπει να διαθέτουν συγκρίσιμες, αξιόπιστες συγχρονισμένες και τακτικές στατιστικές για το εύρος και την ανάπτυξη των θαλασσίων μεταφορών εμπορευμάτων και επιβατών προς και από την Κοινότητα, μεταξύ των κρατών μελών, καθώς και εντός των κρατών μελών[semigr ]

(Τροπολογία 25)

Αιτιολογική σκέψη 5α) (νέα)

>Κείμενο μετά την ψηφοφορία στο ΕΚ>

ότι η κατάρτιση των κοινοτικών στατιστικών πρέπει να συνεπάγεται όσο το δυνατόν μικρότερη επιβάρυνση των απαντώντων[semigr ]

(Τροπολογία 3)

Εβδόμη αιτιολογική σκέψη

>Αρχικό κείμενο>

ότι για την εφαρμογή της παρούσας οδηγίας, συμπεριλαμβανομένων των μέτρων για την προσαρμογή της στις οικονομικές και τεχνικές εξελίξεις, πρέπει να ζητηθεί η γνώμη της Επιτροπής του Στατιστικού Προγράμματος των Ευρωπαϊκών Κοινοτήτων, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου.

>Κείμενο μετά την ψηφοφορία στο ΕΚ>

ότι στην εφαρμογή της παρούσας οδηγίας, συμπεριλαμβανομένων των μέτρων για την προσαρμογή της στις οικονομικές και τεχνικές εξελίξεις, πρέπει να συμμετάσχει η Επιτροπή του Στατιστικού Προγράμματος των Ευρωπαϊκών Κοινοτήτων, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου.

(Τροπολογία 4)

Όγδοη αιτιολογική σκέψη

>Αρχικό κείμενο>

ότι, σύμφωνα με την αρχή της επικουρικότητας, η θέσπιση κοινών στατιστικών προτύπων που επιτρέπουν την παραγωγή εναρμονισμένων πληροφοριών αποτελεί ενέργεια η οποία δεν μπορεί να υλοποιηθεί με αποτελεσματικότητα σε κοινοτικό επίπεδο και ότι η συλλογή των στατιστικών στοιχείων θα γίνει σε κάθε κράτος μέλος υπό την εποπτεία των οργανισμών και φορέων που είναι υπεύθυνοι για την κατάρτιση των επίσημων στατιστικών.

>Κείμενο μετά την ψηφοφορία στο ΕΚ>

ότι, σύμφωνα με την αρχή της επικουρικότητας, η θέσπιση κοινών στατιστικών προτύπων που επιτρέπουν την παραγωγή εναρμονισμένων πληροφοριών αποτελεί ενέργεια η οποία δεν μπορεί να υλοποιηθεί με αποτελεσματικότητα σε κοινοτικό επίπεδο και ότι η συλλογή των στατιστικών στοιχείων θα γίνει σε κάθε κράτος μέλος με ευθύνη των οργανισμών και φορέων που είναι υπεύθυνοι για την κατάρτιση των επίσημων στατιστικών.

(Τροπολογία 6)

Άρθρο 2, παράγραφος 2, δεύτερο εδάφιο

>Αρχικό κείμενο>

Τα αλιευτικά σκάφη και τα πλοία-εργοστάσια που χρησιμοποιούνται για την επεξεργασία ψαριών, τα πολεμικά σκάφη και τα σκάφη που χρησιμοποιούνται από τους δημόσιους φορείς και υπηρεσίες δεν εμπίπτουν στο πεδίο εφαρμογής της οδηγίας.

>Κείμενο μετά την ψηφοφορία στο ΕΚ>

Τα αλιευτικά σκάφη και τα πλοία-εργοστάσια που χρησιμοποιούνται για την επεξεργασία ψαριών, τα πολεμικά σκάφη και τα σκάφη που χρησιμοποιούνται για σκοπούς των δημοσίων υπηρεσιών δεν εμπίπτουν στο πεδίο εφαρμογής της οδηγίας.

(Τροπολογία 7)

Άρθρο 3, παράγραφος 1, εισαγωγική πρόταση

>Αρχικό κείμενο>

1. Τα κράτη μέλη συλλέγουν χαρακτηριστικά που αφορούν τους παρακάτω τομείς:

>Κείμενο μετά την ψηφοφορία στο ΕΚ>

1. Τα κράτη μέλη συλλέγουν στοιχεία για τις εξής κατηγορίες στατιστικής μελέτης:

(Τροπολογία 8)

Άρθρο 3, παράγραφος 2

>Αρχικό κείμενο>

2. Τα χαρακτηριστικά, οι στατιστικές μεταβλητές κάθε τομέα, οι ονοματολογίες για την ταξινόμησή τους, καθώς και η περιοδικότητα παρατήρησης, αναφέρονται στα παραρτήματα της παρούσας οδηγίας.

>Κείμενο μετά την ψηφοφορία στο ΕΚ>

2. Τα στατιστικά χαρακτηριστικά και οι ονοματολογίες για την ταξινόμησή τους, καθώς και η περιοδικότητα παρατήρησης, αναφέρονται στα παραρτήματα της παρούσας οδηγίας.

(Τροπολογία 26)

Άρθρο 3, παράγραφος 3α (νέο)

>Κείμενο μετά την ψηφοφορία στο ΕΚ>

3α. Οι απαντώντες μπορούν να παρέχουν πληροφορίες οι οποίες, στη μορφή και στο περιεχόμενό τους, ανταποκρίνονται στις συμφωνίες που έχουν συναφθεί στο πλαίσιο:

>Κείμενο μετά την ψηφοφορία στο ΕΚ>

- της απλοποίησης των διαδικασιών του εμπορίου,

>Κείμενο μετά την ψηφοφορία στο ΕΚ>

- του Διεθνούς Οργανισμού Τυποποίησης (ΙSO),

>Κείμενο μετά την ψηφοφορία στο ΕΚ>

- της Ευρωπαϊκής Επιτροπής Τυποποίησης (CEN),

>Κείμενο μετά την ψηφοφορία στο ΕΚ>

- διεθνών τελωνειακών κανονισμών.

(Τροπολογία 9)

Άρθρο 4, παράγραφος 2

>Αρχικό κείμενο>

2. Κάθε κράτος μέλος επιλέγει από τον κατάλογο αυτό τους λιμένες της επικράτειάς του που απαιτούνται για την κάλυψη τουλάχιστον του 90% του ετήσιου ολικού βάρους όλων των θαλάσσιων μεταφορών και του 90% όλων των ετήσιων κινήσεων επιβατών που διέρχονται από τους λιμένες του. Οι λιμένες από τους οποίους διέρχονται ετησίως πάνω από 1 εκατ. τόνοι εμπορευμάτων ή στους οποίους καταγράφονται πάνω από 200.000 κινήσεις επιβατών επιλέγονται οπωσδήποτε. Για κάθε επιλεγόμενο λιμένα παρέχονται λεπτομερή στοιχεία, σύμφωνα με το παράρτημα ΙΧ, για τους τομείς (εμπορεύματα, επιβάτες) για τους οποίους πληρούν ένα κριτήριο επιλογής και, ενδεχομένως, συνοπτικά στοιχεία για τον άλλο τομέα.

>Κείμενο μετά την ψηφοφορία στο ΕΚ>

2. Κάθε κράτος μέλος επιλέγει από τον κατάλογο αυτό τους λιμένες της επικράτειάς του που απαιτούνται για την κάλυψη τουλάχιστον του 90% του ετήσιου ολικού βάρους όλων των θαλάσσιων μεταφορών (θαλάσσιων διακινήσεων εμπορεύματος) και του 90% όλων των ετήσιων κινήσεων επιβατών που διέρχονται από τους λιμένες του. Οι λιμένες από τους οποίους διέρχονται ετησίως πάνω από 1 εκατ. τόνοι εμπορευμάτων ή στους οποίους καταγράφονται πάνω από 200.000 κινήσεις επιβατών επιλέγονται οπωσδήποτε. Για κάθε επιλεγόμενο λιμένα παρέχονται λεπτομερή στοιχεία, σύμφωνα με το παράρτημα ΙΧ, για τους τομείς (εμπορεύματα, επιβάτες) για τους οποίους πληρούν ένα κριτήριο επιλογής και, ενδεχομένως, συνοπτικά στοιχεία για τον άλλο τομέα.

(Τροπολογία 10)

Άρθρο 7, παράγραφος 2

>Αρχικό κείμενο>

2. Τα αποτελέσματα διαβιβάζονται υπό μορφήν αρχείου από το οποίο μπορούν να ληφθούν τα σύνολα δεδομένων που ορίζονται στο παράρτημα ΙΧ. Τα αρχεία και τα μέσα που πρέπει να χρησιμοποιούνται για τη διαβίβασή τους καθορίζονται από την Επιτροπή σύμφωνα με τη διαδικασία που προβλέπεται από το άρθρο 13.

>Κείμενο μετά την ψηφοφορία στο ΕΚ>

2. Τα αποτελέσματα διαβιβάζονται σύμφωνα με τα σύνολα δεδομένων που ορίζονται στο παράρτημα ΙΧ. Τεχνικά μεμονωμένα προβλήματα διαβίβασης στοιχείων καθορίζονται από την Επιτροπή σύμφωνα με την διαδικασία που προβλέπεται στο άρθρο 13.

(Τροπολογία 11)

Άρθρο 7, παράγραφος 3

>Αρχικό κείμενο>

3. Η διαβίβαση πραγματοποιείται εντός 5 μηνών από την ημερομηνία λήξης της περιόδου παρατήρησης για τα στοιχεία τριμηνιαίας περιοδικότητας και εντός 8 μηνών για τα στοιχεία ετήσιας περιοδικότητας. Η πρώτη διαβίβαση καλύπτει το πρώτο τρίμηνο του έτους 1995.

>Κείμενο μετά την ψηφοφορία στο ΕΚ>

3. Η διαβίβαση πραγματοποιείται εντός 5 μηνών από την ημερομηνία λήξης της περιόδου παρατήρησης για τα στοιχεία τριμηνιαίας περιοδικότητας και εντός 8 μηνών για τα στοιχεία ετήσιας περιοδικότητας. Η πρώτη διαβίβαση καλύπτει το πρώτο τρίμηνο του έτους 1996.

(Tροπολογία 12)

Άρθρο 8, παράγραφος 2

>Αρχικό κείμενο>

2. Η Επιτροπή υποβάλλει έκθεση στο Συμβούλιο σχετικά με την εμπειρία που έχει αποκτηθεί στα πλαίσια των εργασιών που πραγματοποιούνται σύμφωνα με την παρούσα οδηγία μετά από τρία έτη συλλογής στοιχείων.

>Κείμενο μετά την ψηφοφορία στο ΕΚ>

2. Η Επιτροπή υποβάλλει έκθεση σχετικά με την υλοποίηση της παρούσης οδηγίας στην αρμόδια επί του προϋπολογισμού αρχή ανά τριετία από της θέσεως της οδηγίας εν ισχύι. Η έκθεση αυτή πρέπει να εμφαίνει την εμπειρία που έχει αποκτηθεί και να προβαίνει στην αξιολόγηση της εφαρμογής των αρχών της χρηστής δημοσιονομικής διαχειρίσεως, της οικονομίας καθώς και να εξασφαλίζει την ανάλυση κόστους/ωφέλεια.

(Τροπολογία 13)

Άρθρο 12

>Αρχικό κείμενο>

Οι διατάξεις εφαρμογής της παρούσας οδηγίας, περιλαμβανομένων των μέτρων για την προσαρμογή της στις οικονομικές και τεχνικές εξελίξεις, και ειδικότερα :

>Κείμενο μετά την ψηφοφορία στο ΕΚ>

Οι διατάξεις εφαρμογής της παρούσας οδηγίας, περιλαμβανομένων των μέτρων για την προσαρμογή της στις οικονομικές και τεχνικές εξελίξεις, και ειδικότερα ,

>Αρχικό κείμενο>

- η αναπροσαρμογή των χαρακτηριστικών της συλλογής στοιχείων (άρθρο 3) και του περιεχομένου των παραρτημάτων της παρούσας οδηγίας,

>Κείμενο μετά την ψηφοφορία στο ΕΚ>

- η αναπροσαρμογή των χαρακτηριστικών της συλλογής στοιχείων (άρθρο 3) και του περιεχομένου των παραρτημάτων της παρούσας οδηγίας,

>Αρχικό κείμενο>

- ο κατάλογος των λιμένων, τον οποίο θα ενημερώνει τακτικά η Επιτροπή, κωδικοποιημένων και ταξινομημένων κατά χώρα και κατά θαλάσσια παράκτια ζώνη (άρθρο 4),

>Κείμενο μετά την ψηφοφορία στο ΕΚ>

- ο κατάλογος των λιμένων, τον οποίο θα ενημερώνει τακτικά η Επιτροπή, κωδικοποιημένων και ταξινομημένων κατά χώρα και κατά θαλάσσια παράκτια ζώνη (άρθρο 4),

>Αρχικό κείμενο>

- οι απαιτήσεις ακριβείας (άρθρο 5)

>Κείμενο μετά την ψηφοφορία στο ΕΚ>

- οι απαιτήσεις ακριβείας (άρθρο 5)

>Αρχικό κείμενο>

- η περιγραφή της καταχώρησης ενός αρχείου στοιχείων και των κωδικών για τη διαβίβαση των αποτελεσμάτων στην Επιτροπή (άρθρο 7),

>Κείμενο μετά την ψηφοφορία στο ΕΚ>

- η περιγραφή της καταχώρησης ενός αρχείου στοιχείων και των κωδικών για τη διαβίβαση των αποτελεσμάτων στην Επιτροπή (άρθρο 7),

>Αρχικό κείμενο>

- η λήξη της μεταβατικής περιόδου (άρθρο 10)

>Κείμενο μετά την ψηφοφορία στο ΕΚ>

- η λήξη των μεταβατικών περιόδων (άρθρο 10)

>Κείμενο μετά την ψηφοφορία στο ΕΚ>

- η αναστολή της μέτρησης μεμονωμένων μεταφορών επιβατών

>Αρχικό κείμενο>

θεσπίζονται από την Επιτροπή, μετά από διαβούλευση με την Επιτροπή του Στατιστικού Προγράμματος (ΕΣΠ) που συστάθηκε με την απόφαση του Συμβουλίου 89/382/ΕΟΚ, Ευρατόμ, σύμφωνα με τη διαδικασία του άρθρου 13.

>Κείμενο μετά την ψηφοφορία στο ΕΚ>

θεσπίζονται από την Επιτροπή, με συμμετοχή της Επιτροπής του Στατιστικού Προγράμματος (ΕΣΠ) που συστάθηκε με την απόφαση του Συμβουλίου 89/382/ΕΟΚ, Ευρατόμ, σύμφωνα με τη διαδικασία του άρθρου 13.

(Τροπολογία 14)

Άρθρο 13

>Αρχικό κείμενο>

Ο εκπρόσωπος της Επιτροπής υποβάλλει στην ΕΣΠ σχέδιο των μέτρων που πρέπει να ληφθούν. Η ΕΣΠ διατυπώνει τη γνώμη της για το σχέδιο αυτό εντός προθεσμίας την οποία μπορεί να καθορίσει ο πρόεδρος ανάλογα με τον επείγοντα χαρακτήρα του εκάστοτε θέματος, ενδεχομένως προβαίνοντας σε ψηφοφορία.

Η γνώμη της ΕΣΠ εγγράφεται στα πρακτικά[semigr ] εξάλλου, κάθε κράτος μέλος έχει το δικαίωμα να ζητήσει να εγγραφεί στα πρακτικά η άποψή του.

Η Επιτροπή λαμβάνει στο μεγαλύτερο δυνατό βαθμό υπόψη της τη γνώμη της ΕΣΠ, την οποία και ενημερώνει για τον τρόπο με τον οποίο έλαβε υπόψη τη γνώμη της.

>Κείμενο μετά την ψηφοφορία στο ΕΚ>

1. Ο εκπρόσωπος της Επιτροπής υποβάλλει στην ΕΣΠ σχέδιο των μέτρων που πρέπει να ληφθούν. Η ΕΣΠ διατυπώνει τη γνώμη της για το σχέδιο αυτό εντός προθεσμίας την οποία μπορεί να καθορίσει ο πρόεδρος ανάλογα με τον επείγοντα χαρακτήρα του εκάστοτε θέματος. Η γνώμη της ΕΣΠ εκδίδεται με την πλειοψηφία που ορίζεται στο άρθρο 148 παρ. 2 της Συνθήκης περί Ιδρύσεως της Ευρωπαϊκής Κοινότητας για τη λήψη των αποφάσεων που το Συμβούλιο καλείται να λάβει κατόπιν πρότασης της Επιτροπής. Κατά την αντίστοιχη ψηφοφορία οι ψήφοι των εκπροσώπων των κρατών μελών ορίζονται σύμφωνα με το προαναφερθέν άρθρο. Ο πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

2. Η Επιτροπή ορίζει τα σχετικά μέτρα για τα οποία πρέπει να συμφωνεί και η ΕΣΠ.

>Κείμενο μετά την ψηφοφορία στο ΕΚ>

Σε περίπτωση που η ΕΣΠ δεν συμφωνεί με τα εν λόγω μέτρα ή δεν έχει υποβάλει γνώμη, τότε η Επιτροπή προτείνει στο Συμβούλιο της Ευρωπαϊκής Ένωσης την ταχεία εκπόνηση πρότασης για τα μέτρα που πρόκειται να ληφθούν. Το Συμβούλιο της Ευρωπαϊκής Ένωσης αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

Εάν το Συμβούλιο της Ευρωπαϊκής Ένωσης δεν έχει λάβει απόφαση μετά από προθεσμία τριών μηνών, τότε η Επιτροπή ορίζει τα προτεινόμενα μέτρα, εκτός εάν το Συμβούλιο ταχθεί, με απλή πλειοψηφία, κατά των μέτρων αυτών.

(Τροπολογία 15)

Άρθρο 14, παράγραφος 1

>Αρχικό κείμενο>

1. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή τους με την παρούσα οδηγία το αργότερο έως την 1η Ιανουαρίου 1995 και ενημερώνουν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή τους με την παρούσα οδηγία το αργότερο έως την 1η Ιανουαρίου 1996 και ενημερώνουν αμέσως την Επιτροπή σχετικά.

(Τροπολογία 27)

Παράρτημα Ι, «Στατιστικές μεταβλητές», σημείο α), έκτη παύλα

>Αρχικό κείμενο>

- για τις εισόδους εμπορευμάτων:

>Κείμενο μετά την ψηφοφορία στο ΕΚ>

- για τις εισόδους εμπορευμάτων:

>Αρχικό κείμενο>

λιμένας φόρτωσης (δηλαδή ο λιμένας στον οποίο το φορτίο φορτώθηκε στο πλοίο με το οποίο έφθασε στο λιμένα δήλωσης), χρησιμοποιώντας τους διάφορους επιμέρους λιμένες του Ευρωπαϊκού Οικονομικού Χώρου που περιγράφονται στον Κατάλογο Λιμένων και, εκτός του Ευρωπαϊκού Οικονομικού Χώρου, τις Θάλασσιες Παράκτιες Ζώνες που περιγράφονται στο παράρτημα ΙV

>Κείμενο μετά την ψηφοφορία στο ΕΚ>

1. λιμένας φόρτωσης (δηλαδή ο λιμένας στον οποίο το φορτίο φορτώθηκε στο πλοίο με το οποίο έφθασε στο λιμένα δήλωσης), χρησιμοποιώντας τους διάφορους επιμέρους λιμένες του Ευρωπαϊκού Οικονομικού Χώρου που περιγράφονται στον Κατάλογο Λιμένων και, εκτός του Ευρωπαϊκού Οικονομικού Χώρου, τις Θάλασσιες Παράκτιες Ζώνες που περιγράφονται στο παράρτημα ΙV[semigr ]

>Κείμενο μετά την ψηφοφορία στο ΕΚ>

2. λιμένας τελικού προορισμού του φορτίου σε περίπτωση συνεχιζόμενης θαλάσσιας μεταφοράς, χρησιμοποιώντας τους διάφορους επιμέρους λιμένες του Ευρωπαϊκού Οικονομικού Χώρου που περιγράφονται στον Κατάλογο Λιμένων και, εκτός του Ευρωπαϊκού Οικονομικού Χώρου, τις Θάλασσιες Παράκτιες Ζώνες που περιγράφονται στο παράρτημα ΙV

(Τροπολογία 28)

Παράρτημα Ι, «Στατιστικές μεταβλητές», σημείο α), έβδομη παύλα

>Αρχικό κείμενο>

- για τις εξόδους εμπορευμάτων:

>Κείμενο μετά την ψηφοφορία στο ΕΚ>

- για τις εξόδους εμπορευμάτων:

>Αρχικό κείμενο>

ο λιμένας εκφόρτωσης (δηλαδή ο λιμένας στον οποίο το φορτίο πρόκειται να εκφορτωθεί από το πλοίο με το οποίο εγκατέλειψε το λιμένα δήλωσης), χρησιμοποιώντας τους διάφορους επιμέρους λιμένες του Ευρωπαϊκού Οικονομικού Χώρου που περιγράφονται στον Κατάλογο Λιμένων και, εκτός του Ευρωπαϊκού Οικονομικού Χώρου, τις Θάλασσιες Παράκτιες Ζώνες που περιγράφονται στο παράρτημα ΙV

>Κείμενο μετά την ψηφοφορία στο ΕΚ>

1. ο λιμένας εκφόρτωσης (δηλαδή ο λιμένας στον οποίο το φορτίο πρόκειται να εκφορτωθεί από το πλοίο με το οποίο εγκατέλειψε το λιμένα δήλωσης), χρησιμοποιώντας τους διάφορους επιμέρους λιμένες του Ευρωπαϊκού Οικονομικού Χώρου που περιγράφονται στον Κατάλογο Λιμένων και, εκτός του Ευρωπαϊκού Οικονομικού Χώρου, τις Θάλασσιες Παράκτιες Ζώνες που περιγράφονται στο παράρτημα ΙV[semigr ]

>Κείμενο μετά την ψηφοφορία στο ΕΚ>

2. Ο λιμένας προέλευσης του φορτίου σε περίπτωση προηγούμενης θαλάσσιας μεταφοράς, χρησιμοποιώντας τους διάφορους επιμέρους λιμένες του Ευρωπαϊκού Οικονομικού Χώρου που περιγράφονται στον Κατάλογο Λιμένων και, εκτός του Ευρωπαϊκού Οικονομικού Χώρου, τις Θάλασσιες Παράκτιες Ζώνες που περιγράφονται στο παράρτημα ΙV

(Τροπολογία 16)

Παράρτημα Ι, «Στατιστικές μεταβλητές», σημείο α), όγδοη παύλα

>Αρχικό κείμενο>

- Εθνικότητα του μεταφορέα, σύμφωνα με την ονοματολογία του παραρτήματος V[semigr ]

>Κείμενο μετά την ψηφοφορία στο ΕΚ>

- Εθνικότητα του εφοπλιστή, σύμφωνα με την ονοματολογία του παραρτήματος V[semigr ]

(Τροπολογία 17)

Παράρτημα Ι, «Στατιστικές μεταβλητές», σημείο β), παύλα 2α (νέα)

>Κείμενο μετά την ψηφοφορία στο ΕΚ>

- ολική χωρητικότητα των πλοίων[semigr ]

(Τροπολογία 18)

Παράρτημα Ι, «Ορισμοί», σημείο στ)

>Αρχικό κείμενο>

στ) Θαλάσσιος μεταφορέας: άτομο υπεύθυνο για τη μεταφορά του φορτίου ή των επιβατών με το πλοίο. Αμείβεται από τα μεταφορικά που καταβάλλονται για τη μεταφορά των φορτίων ή των επιβατών δια θαλάσσης, όταν ενεργεί ως τρίτος που παρέχει υπηρεσίες. Όταν το πλοίο χρησιμοποιείται από κάποιο άτομο για τη μεταφορά εμπορευμάτων για ίδιο λογαριασμό, μεταφορέας είναι το άτομο αυτό είτε το πλοίο του ανήκει είτε το έχει ναυλώσει[semigr ]

>Κείμενο μετά την ψηφοφορία στο ΕΚ>

στ) Εφοπλιστής: Φυσικό ή νομικό πρόσωπο το οποίο δυνάμει κυριότητας ή παραχωρήσεως αναλαμβάνει την ευθύνη της διαχείρισης και της εμπορικής εκμετάλλευσης του πλοίου[semigr ]

(Τροπολογία 19)

Παράρτημα Ι, «Ορισμοί», σημείο ζ)

>Αρχικό κείμενο>

ζ) Εθνικότητα του θαλάσσιου μεταφορέα: χώρα στην οποία βρίσκεται το πραγματικό κέντρο της εμπορικής δραστηριότητας του μεταφορέα.

>Κείμενο μετά την ψηφοφορία στο ΕΚ>

ζ) Εθνικότητα του εφοπλιστή: χώρα στην οποία είναι ο ίδιος νομικά καταχωρημένος και ασκεί τις εμπορικές του δραστηριότητες.

(Τροπολογία 20)

Παράρτημα Ι, «Ορισμοί», σημείο ζα) (νέο)

>Κείμενο μετά την ψηφοφορία στο ΕΚ>

ζα) Χωρητικότητα νεκρού βάρους: Η διαφορά σε τόνους μεταξύ του εκτοπίσματος ενός πλοίου σε θερινή γραμμή φόρτωσης με ειδικό βάρος 1,025 και του ιδίου βάρους του πλοίου, δηλαδή το εκτόπισμα ενός πλοίου σε τόνους χωρίς φορτίο, καύσιμα, λιπαντικές ουσίες, έρμα, δεξαμενές ύδατος, καταναλώσιμες προμήθειες, επιβάτες, πλήρωμα και αποσκευές[semigr ]

(Τροπολογία 22)

Παράρτημα Vα (νέο)

>Κείμενο μετά την ψηφοφορία στο ΕΚ>

Κατάλογος λιμένων

>Κείμενο μετά την ψηφοφορία στο ΕΚ>

Για τον κατάλογο λιμένων που καταρτίζει η Επιτροπή σύμφωνα με την διαδικασία που προβλέπει το άρθρο 4 παράγραφος 1, ισχύουν οι εξής αρχές:

>Κείμενο μετά την ψηφοφορία στο ΕΚ>

α) Ο κατάλογος λιμένων, που επαναλαμβάνεται στο εν λόγω παράρτημα, χρησιμεύει στην εφαρμογή της παρούσας οδηγίας για την ενιαία κωδικοποίηση των λιμένων φόρτωσης, εκφόρτωσης και αναφοράς στον Ευρωπαϊκό Οικονομικό Χώρο.

>Κείμενο μετά την ψηφοφορία στο ΕΚ>

β) Ο εν λόγω κατάλογος λιμένων καταρτίζεται από την Επιτροπή επί τη βάσει της σύστασης αριθ. 16 της Οικονομικής Επιτροπής για την Ευρώπη.

>Κείμενο μετά την ψηφοφορία στο ΕΚ>

γ) Τα κράτη μέλη ορίζουν στην Επιτροπή τους λιμένες της επικρατείας τους για την ταξινόμηση και κωδικοποίηση στον κατάλογο ο οποίος ισχύει έξη μήνες μετά τη θέση σε ισχύ της παρούσας οδηγίας σύμφωνα με το άρθρο 15.

>Κείμενο μετά την ψηφοφορία στο ΕΚ>

δ) Ο κατάλογος των λιμένων ενημερώνεται την 1η Ιανουαρίου κάθε έτους εάν αυτό καταστεί απαραίτητο.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου όσον αφορά την πρόταση οδηγίας του Συμβουλίου σχετικά με τις στατιστικές για τις θαλάσσιες μεταφορές εμπορευμάτων και επιβατών (COM(94)0275 - C4-0239/94 - 94/0159(CΝS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0275 - 94/0159(CΝS) (( ΕΕ C 214 της 04.08.1994, σ. 12)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 213 της Συνθήκης ΕΚ (C4-0239/94),

- θεωρώντας ότι η προταθείσα νομική βάση δεν είναι πλήρης και ότι θα πρέπει επίσης να γίνει μνεία του άρθρου 75 της Συνθήκης ΕΚ,

- βασιζόμενο στο άρθρο 58 του Κανονισμού του,

- λαμβάνοντας υπόψη την έκθεση της Επιτροπής Μεταφορών και Τουρισμού καθώς και τις γνωμοδοτήσεις της Επιτροπής Προϋπολογισμών και της Επιτροπής Οικονομικής, Νομισματικής και Βιομηχανικής Πολιτικής (Α4-0062/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α παρ. 2 της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.